32003R1667
L 244/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1667/2003 AL COMISIEI
din 1 septembrie 2003
de punere în aplicare a Regulamentului (CE, Euratom) nr. 58/97 al Consiliului privind derogările ce se acordă pentru statisticile structurale de întreprindere
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE, Euratom) nr. 58/97 al Consiliului din 20 decembrie 1996 privind statisticile structurale de întreprindere (1), astfel cum a fost modificat prin Regulamentul (CE) nr. 2056/2002 al Parlamentului European și al Consiliului (2), în special articolul 12 litera (x),
întrucât:
(1)
Regulamentul (CE, Euratom) nr. 58/97 a stabilit un cadru comun pentru elaborarea statisticilor comunitare privind structura, activitatea, competitivitatea și performanțele instituțiilor de credit și fondurilor de pensii, precum și a cheltuielilor pentru protecția mediului.
(2)
Articolul 11 din Regulamentul (CE, Euratom) nr. 58/97 prevede că derogările de la dispozițiile din anexele la regulamentul respectiv pot fi acordate în timpul unei perioade de tranziție.
(3)
Statele membre au solicitat derogări de la anumite dispoziții din anexa 2 la Regulamentul (CE, Euratom) nr. 58/97 privind caracteristicile 21 11 0, 21 12 0 și 21 14 0 pentru perioada 2001-2004 pentru a institui sistemele necesare de culegere a datelor sau pentru adaptarea celor existente, astfel încât, până la sfârșitul perioadei de tranziție prevăzută în anexa 2 la regulament, dispozițiile acestuia să fi fost îndeplinite.
(4)
Statele membre au solicitat derogări de la anumite dispoziții din anexa 6 la Regulamentul (CE, Euratom) nr. 58/97 privind instituțiile de credit, pentru perioada 2001-2003, pentru a institui sistemele necesare de culegere a datelor sau pentru adaptarea celor existente, astfel încât, până la sfârșitul perioadei de tranziție prevăzută în anexa 6 la regulament, dispozițiile acestuia să fi fost îndeplinite.
(5)
Statele membre au solicitat derogări de la anumite dispoziții din anexa 7 la Regulamentul (CE, Euratom) nr. 58/97 privind fondurile de pensii, pentru perioada 2002-2004, pentru a institui sistemele necesare de culegere a datelor sau pentru adaptarea celor existente, astfel încât, până la sfârșitul perioadei de tranziție prevăzută în anexa 7 la regulament, dispozițiile acestuia să fi fost îndeplinite.
(6)
Este necesar să se acorde aceste derogări, deoarece, în statele membre, sistemele de colectare a datelor necesită adaptări suplimentare.
(7)
Măsurile prevăzute în prezentul regulament sunt în conformitate cu avizul Comitetului pentru programul statistic,
ADOPTĂ PREZENTUL REGULAMENT:
Articolul 1
Derogările de la caracteristicile 21 11 0, 21 12 0 și 21 14 0 din anexa 2 secțiunea 4 la Regulamentul (CE, Euratom) nr. 58/97 se acordă pentru anii de referință 2001-2004, astfel cum se specifică în anexa I la prezentul regulament.
Articolul 2
Derogările din lista caracteristicilor enumerate în anexa 6 secțiunea 4 la Regulamentul (CE, Euratom) nr. 58/97, se acordă pentru anii de referință 2001-2003, astfel cum se specifică în anexa II la prezentul regulament.
Articolul 3
Derogările din lista caracteristicilor cuprinse în anexa 7 secțiunea 4 la Regulamentul (CE, Euratom) nr. 58/97 se acordă pentru anii de referință 2002-2004, astfel cum se specifică în anexa III la prezentul regulament.
Articolul 4
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 septembrie 2003.